Cymdeithas Bêl-droed Bwlgaria

Mae Cymdeithas Bêl-droed Bwlgaria, neu, o'i roi ei gyfieithiad cywir, Undeb Pêl-droed Bwlgaria, (Bwlgareg: Български футболен съюз, yn yr wyddor Ladin: Bǎlgarski futbolen sǎyuz; BFS) yn gymdeithas bêl-droed sydd wedi'i lleoli ym Mwlgaria ac yn aelod o UEFA. Mae'n trefnu cynghrair pêl-droed, Parva Liga Bwlgaria, ac yn cynnwys ei dîm pêl-droed cenedlaethol Bwlgaria mewn cystadlaethau a awdurdodir gan UEFA a FIFA.

Hanes
Cafodd yr endid cyfreithiol y mae'n honni ei fod yn disgyn ohono ei sefydlu ym 1923 fel adran bêl-droed Ffederasiwn Chwaraeon Cenedlaethol Bwlgaria, a oedd yn bodoli hyd at oresgyniad y Sofietiaid ym 1944. Roedd y corff llywodraethu pêl-droed bryd hynny yn cael ei adnabod fel y Pwyllgor Pêl-droed Canolog tan 1948, yr Adran Weriniaethol ar gyfer Pêl-droed o 1948 hyd 1962 a Ffederasiwn Pêl-droed Bwlgaria o 1962 hyd 1985. Ar 27 Mehefin 1985, ailenwyd y sefydliad yn Undeb Pêl-droed Bwlgaria, yr enw sydd ganddo heddiw.

Mae tîm cenedlaethol y dynion wedi cymhwyso i chwarae yn gemau ffeinals Euros ddwy waith, 1996 a 2004.

Llywodraethiant
Mae pencadlys yr Undeb yn y brifddinas, Sofia. Mae gan y BFS 50,639 o drwyddedau pêl-droediwr a 423 o glybiau cofrestredig (data o fis Mai 2004).

Cystadlaethau
Mae’r Undeb yn trefnu’r cystadlaethau canlynol:

Pêl-droed dynion
 Uwch Gynghrair Bwlgaria
 Ail Gynghrair, 2il lefel
 Trydydd Cynghrair (4 adran), 3ydd lefel
 Grwpiau Rhanbarthol, 4ydd a 5ed lefel

 Cwpan Bwlgaria
 Supercup Bwlgaria
 Cwpan AFL (cwpan amatur)

Pêl-droed ieuenctid
Cynghrair Elit; Cynghrair cyntaf i dimau academi, gyda thri chategori oedran, timau Dan 19, Dan 17 a Dan 15

Pêl-droed merched
 Cynghrair Merched Bwlgaria; Adran Gyntaf y Merched
 Cwpan Merched Bwlgaria

Timau cenedlaethol
Mae Undeb Pêl-droed Bwlgaria hefyd yn trefnu timau pêl-droed cenedlaethol sy'n cynrychioli Bwlgaria ar bob lefel oedran:

Dynion
 Tîm pêl-droed cenedlaethol Bwlgaria
 Tîm pêl-droed cenedlaethol dan 21 Bwlgaria 
 Tîm pêl-droed cenedlaethol dan 19 Bwlgaria 
 Tîm pêl-droed cenedlaethol dan 18 Bwlgaria 
 Tîm pêl-droed cenedlaethol dan 17 Bwlgaria 
 Tîm pêl-droed cenedlaethol dan 16 Bwlgaria 
 Tîm pêl-droed cenedlaethol dan 15 Bwlgaria 

Merched
 Tîm pêl-droed cenedlaethol merched Bwlgaria 

Futsal
 Tîm futsal cenedlaethol Bwlgaria 

Cyfeiriadau

Dolenni allanol

Bwlgaria ar wefan FIFA 
Bwlgaria ar wefan UEFA

Categori:Pêl-droed yn Ewrop
Categori:Cymdeithasau pêl-droed rhyngwladol
Categori:Sefydliadau 1923
Bwlgaria
Categori:Pêl-droed ym Mwlgaria
Categori:Bwlgaria